Ilta-Sanomat seuraa puoluekokousta paikan päältä.

Jyväskylän puoluekokoukseen paikalle kerääntyneet 2 300 kokousedustajaa ovat äänestäneet Jussi Halla-ahon perussuomalaisten uudeksi puheenjohtajaksi.

Halla-aho sai 949 ääntä. Toiseksi tullut Sampo Terho sai 629 ääntä.

Ilta-Sanomat seuraa perussuomalaisten puoluekokousta paikan päällä. Suoraa lähetystä Jyväskylästä voit katsoa täältä.

– Olen sanaton. Haluan kiittää perussuomalaisia ja kaikkia ihmisiä, jotka ovat tukeneet minua. Tästä ei jäänyt pahaa makua suuhun minulle ja toivottavasti ei kenelle muullekaan, Jussi Halla-aho kommentoi voittoaan

Ennen äänestystä pitämässään puheenvuorossa Halla-aho korosti, että puolue tarvitsee muutosta. Osaa muutos kuitenkin hänen mukaansa pelottaa.

– On selkeämmin nostettavat keskiöön ne teemat, jotka erottavat meidät muista puolueista. Ja pitää ne keskiössä, Halla-aho sanoi.

Halla-ahon on nähty keskittyneen kampanjassaan etenkin maahanmuuttoon ja pakolaispolitiikkaan.

Hallo-aho ennustettiin puheenjohtajaksi jo aamulla tehdyssä Ilta-Sanomien ovensuukyselyssä. IS kysyi sadalta puoluekokousedustajalta, ketä he aikovat äänestää puheenjohtajavaalissa.

Tulos oli selvä. Jussi Halla-aho valittaisiin puheenjohtajaksi jo ensimmäisellä kierroksella. Halla-aho sai 61 ääntä, ero Terhoon oli selvä. Terhoa kannatti 36 prosenttia. Kolme prosenttia ei ollut päättänyt ehdokastaan.